
De aproape о sută de ani se hrăneşte о ură пеїп- 
dreptăţită între două popoare, care locuiesc, în parte, pe 
aceleași teritorii, care au în multe privințe același fel 
de viaţă, a căror istorie a fost supt multe raporturi 
împleticită, care au de îndeplinit, pe locurile unde sânt, 
aceiaşi misiune și în fața cărora se găsesc aceleaşi pri- 
mejdii. Este vorba de Români şi de Unguri. 

Toată această operă de învrăjbire se sprijină, înainte 
de toate, pe anumite interese, mai puternice din partea 
unora, cari se țin de паўа ungurească, fără să fie, de 
multe ori, de același sânge cu dânsa ; dar ațâțările urii, 
pentru motive de sânge, între două popoare, este lucrul 
cel mai neîntemeiat şi cel mai neîngăduit de pe lume. 

Fiecare om care vorbeşte o limbă, care se împăr- 
tăşeşte cu alții de amintirile aceluiași trecut, care s'a de- 
prins a trăi cu oameni de același fel cu dânsul în ceia ce 
priveşte înfățișarea şi felul de a vorbi are nu numai 
dreptul, dar datoria de a iubi, înainte de toate, poporul 
a căruia este aceasta limbă şi această amintire istorică. 
Dar pentru aceasta el nu trebuie să-și închipuie că, 
fiind altfel de om decât este altul, nu este în rândul 
întăiu un om, având toate datoriile fireşti față de alţi 
oameni, cari vorbesc altă limbă, cari îşi amintesc de 
alte lucruri şi cari pot să aibă, une ori numai pentru o 
bucată de vreme, alte; ținte de urmărit. Şi, dacă se 
uită cineva pănă la adevărata origine a fiecăruia, îşi 
v: Аа samă, ре basa amintirilor de familie sau actelor 

scrise, că una este rasa cuiva şi alta este limba ре 
care o vorbeşte şi amintirile de care se ţine. Nu că aş 
încerca să scad valoarea vorbirii unei limbi, prin care 
se alcătuieşte sufletul însuși al celui care o întrebuin- 
țează, ori că aş desprețui acele amintiri pe care, 
scriind povestea neamului mieu, m'am deprins a le ve- 
nera şi iubi. 

Dacă este un lucru foarte greu, pentru о bunăfparte 
dintre Români, cercetaţi de aproape, să spună că nu 
există la ei un puternic amestec de sânge sau chiar legături 
mai strânse cu un alt popor, în schimb nu este nimic 
mai rar decât să se găsească, în teritoriile locuite 
de Unguri, la Nord, la Sud, la Răsărit, la Apus, Un- 
guri cari să facă parte din neamurile finese $1 tracice 
care, la sfârşitul veacului al IX-lea, sau aşezat în 
aceste ţinuturi, unde până atunci fuseseră alte seminţii, 
slave şi romanice. Orice cercetător antropologic, adecă 
dintre aceia cari cercetează forma capuljui я alte semne 
osebitoare ale naţiilor, va găsi îndată la o mare parte 
din poporul unguresc o depărtată obârşie slavă şi, în 
ceia ce priveşte Ardealul și părțile vecine, strămoșii, 
mai ales pentru clasa nobiliară, sânt şi dintre Români, 
cari, în puterea împrejurărilor, într'un' anume moment, 
au părăsit limba înaintaşilor lor şi felul de viață al 
acestora, iar mai ales religia răsăriteană de care se 
țineau pănă atunci. 

Aşa fiind, eu cred că fac o faptă folositoare ome- 
nirii în genere şi în deosebi acestor două popoare, dintre 
care pe unul îl iubesc, fiind al mieu, iar pe celălalt îl 
respect pentru opera istorică ре care a îndeplinit-o şi 
pentru marile însuşiri pe care le-a păstrat şi pănă acum, 
arătând câtă zădărnicie este în motivele istorice ale 
acestei uri, cât de multe sânt momentele în саге în- 
tregul popor, de o parte sau de alta, sau numai anu- 
mite - elemente din acest popor, sau găsit împreună 
pentru a îndeplini o taptă politică sau culturală și ce 
urmare ar trebui să iasă de aici pentru viața mai de- 
parte a unei naţii, oricare ar fi forma Statului. 

91, fiindcă este vorba de State, într'o vreme în care 

mulţi își închipuie că lucrul de căpetenie şânt grani- 
Ше, care une ori înseamnă, cum este casul cu pri- 
vire la Romănia, o dreptate istorică şi națională, pe 
care au săvârşit-o sforțările unetori de peste o mie de ani, 
pentru a ajunge la recunoașterea ei, dar alte ori sânt 
tăiate numai cu sabia năvălitorilor sau însemnate cu 
condeiul diplomaților, este bine să înțeleagă fiecare că 
lucrul de căpetenie nu este unde se găseşte soldatul şi 
vameşul la graniță, ci întinderea locurilor pe care le 
ocupă viața unui popor în toate domeniile. 

Dacă pe un teritoriu care se găsește supt un anumit 
steag о nație vrednică, desfășoară, ca muncă, econo- 
mie, înaintare sufletească, o viață mai puternică de- 
cât a poporului al căruia este steagul, paguba care iese 
din pierderea hotarelor este mult mai mică decât şi-o 
închipuie cineva, cum, pe de altă parte, dacă un popor 
câștigă anumite hotare și nu ar fi în stare, — ceia ce 
nu este, sânt încredințat, casul pentru Români —, să 
umple hotarele pe care le-a câștigat prin tratate, nu 
numai cu faptul locuinţii acelora cari atârnă de acest 
popor, dar şi cu valoarea lor în toate rosturile, de sigur 
că însemnătatea hotarelor este foarte mult scăzută. 
De unde iese această învățătură că, în loc ca fiecare 
să-și pregătească arme, fățișe sau ascunse, pentru a 
vărsa sângele vecinilor, în vederea căpătării unor 
hotare mai întinse, mult mai îndreptățit şi folositor 
lucru este să se cultive pe sine însuși, și aşa făcând, să 
capete un mai mare loc pe lume. 

Dacă un popor ca Francesii, Englesiî, Germanii, Ita- 
lienii ar avea ca granițe un pământ foarte îngust, to- 
tuși şi oamenii dintre aceste hotare ar fi cei d'intăiu 
din omenire ; nimeni nu ar putea să împiedece poporul 
frances, engles, german sau italian să-și păstreze 
în cea mai mare parte rostul pe care-l are în viața 
de astăzi a lumii şi 54-51 pregătească o situație mai 
mare şi o mai largă întregire de hotare în cuprinsul 
tuturor popoarelor. 

Se ştie de toată lumea că Ungurii au venit în se- 
minții sau triburi ре la sfârșitul veacului al IX-lea, 
din pământuri care se găsesc în partea răsăriteană a 
stepei ruseşti sau în părțile asiatice vecine cu dânsa. 
S'a înlăturat de mult părerea că ei ar fi coborâtorii 
de-a dreptul ai Hunilor. O mare parte din năvălitori 
era de origine finesă, alta de acelaşi sânge cu Turcii. 
Imensa parte a acestui popor a ieşit însă dintr'un 
amestec făcut după năvălire. Aşa încât pământurile 
ocupate de Statul unguresc nu au fost luate de o nație 
formată, сі пана s'a format, şi în ceia ce priveşte nă- 
vălitorii, după aflarea pe pământul pe care au ajuns 
să-l ocupe. Cum am spus şi mai sus, sânt foarte . pu- 
tini Unguri cari să semene astăzi cu Turcii şi Finesii 
de pela anul 880. Doar prin Secuime dacă se găseşte 
câte o față mică, palidă, cu un aier cam bătrâncios, 
care să amintească pe cuceritorii de atunci. 

De fapt, poporul unguresc s'a alcătuit, ca multe po- 
poare din Europa, nu numai din amestecul între di- 
feritele seminții cuceritoare, dar dintre aceşti cuceri- 
tori şi dintre rasa supusă pe care au găsit-o. Pe teri- 
toriul Dunării mijlocii, în ținutul Panoniei, unde se gă- 
seşte Capitala de astăzi a Ungariei şi unde este rostul 
central al acestui neam, se găsia un Stat slav foarte 
întins, sprijinindu-se, sus pe Boemia, care își avea şi 
un port la Marea Baltică, în Königsberg, care se chema 
şi Craloveţ, iar, jos, pe pământurile sârbo-croate. Statul 
acesta morav, foarte înaintat, având şi liturghia са- 
tolică în limba sa, a fost desființat de aşezarea Un- 


ЖУ КЫҢ 


gurilor, dar aceasta nu înseamnă că Ungurii au venit 
cu un Stat nou, cieis'au aciuat pe locul Statului morav. 
Şi populaţia slavă de acolo s'a amestecat îndată cu 
populația cuceritorilor. Orice om care ştie să privească 
fețele omenești îşi poate da samă foarte uşor de acest 
fapt. Ісі şi colo elemente germanice, găsite în mar- 
genea acestor părți, au întrat şi ele în cazanul topirii din 
care a ieşit frumoasa rasă ungurească de astăzi ; iar, 
pentru Slavi, ei se aşezaseră pe un pământ romanisat 
de foarte multă vreme: unii Slavi deenaționalisaţi de nă- 
vălitorii lui Arpad erau deci ei însiși de origine romanică, 
prin urmare de acelaşi neam ca şi întemeietorii nea- 
mului românesc, din Carpaţi la Dunăre. Fiindcă — 
aceasta s'o ştie oricine — nimic nu este mai greu decât 
să nimiceşti rasa cea veche a unei {егі şi nimic nu 
este mai uşor decât păstrarea acelei rase vechi, de şi 
cu altă limbă, cu alte așezăminte şi supt alt nume. 

Este sigur că un naționalism unguresc, plin de ură 
împotriva străinilor şi încercând să-i aducă silnic la 
tovărăşia са пайа ungurească, aşa cum este astăzi, 
nu-şi găseşte obârşia în năvălitorii de atunci. Fi erau 
oameni cu o cultură însemnată, dar mai prejos de aceia 
a creştinilor europeni, așa încât, cu bunăvoință față 
de toţi supușii, cari li arătau drumul, сагі li dădeau 
mijloacele de hrană, cari luptau alături cu dânşii, cari 
erau gata să li dea toate înlesnirile și să li facă tot 
ajutorul, ei au înțeles să întemeieze un Stat pentru dânşii 
în rândul întâiu, dar fără niciun gând de a înlătura 
de la tovărăşie neamul, așa de folositor, pe care-l gă- 
siseră acolo. 

Ungurii nu au întrat де la început în Ardeal. Nici 
nu aveau de се. Erau puţini la număr, şi li ajungeau 
pământurile aşa de întinse pe care le ocupaseră. Pe de 
altă parte, la început ei erau vânători sau pescari, şi 
nu este loc mai potrivit pentru alergarea cailor şi pen- 
tru căutarea hranei în ape decât această Panonie câş- 
tigată de la Moravi. Ardealul era pe vremea aceia o 
țară de păduri. Şi se întreabă cineva, cum Finii, cari 
erau deprinşi cu bălțile cele mari, — Balaton-u! din Un- 
garia este numit după numele slav de : baltă — şi Turcii, 
cari erau vânători, deprinşi să-şi încure caii în stepe, 
puteau să aibă dorința de a se aşeza în desişurile de 
copaci milenari cari ocupau pământul ardelenesc. 

Patima pe care o au multe neamuri astăzi de a-și 
întinde hotarele chiar peste pământurile nefolositoare 
nu exista pe vremea aceia. Cineva făcea războiu pentru 
pradă sau pentru câştig, pentru putinţa de a-şi creşte 
mijloacele de hrană prin ceia ce dădea pământul sau 
țineau la îndemână oamenii. Dar, dacă, în părţile de 
dincoace de Tisa, pe ale cării maluri amândouă de sigur 
că au fost de la început și pescari maghiari, pământul 
nu era deschis pentru cultură şi pentru începuturile 
plugăriei, pentru care Ungurii vechi nu au nici cuvin- 
tele corespunzătoare, locuitorii sămănați prin poienele 
Ardealului erau puțini la număr, trăind în sate, fără 
niciun fel de bogăţie orășenească, aşa încât ei puteau 
fi întrebuințați numai ca nişte aliaţi întru apărarea 
hotarelor de Răsărit de către barbari. 

Aşa fiind, numai prin anul 1100 se găsesc dovezi se- 

rioase despre stăpânirea Ungurilor în părțile de la Ră- 
săritul Tisei şi mai ales în părțile dincoace de munţii 
apuseni ai Ardealului. Aceasta nu o spun numai Ro- 
mânii, ci și istorici saşi, cari scriu cel puțin cu ne- 
părtenire față de Unguri, dacă nu cu un sentiment de 
priință faţă de aceștia (vorbesc, înainte de toate, de 
Saşii din generaţiile mai vechi). Când au întrat în păr- 
{Пе care erau să se cheme Ardealul şi care Ardeal de 
altfel nu s'a întins decât până la hotarele părților ro- 
mâneşti rămase fără stăpân străin, adecă Тата Oltului 
şi Тага Bârsei, еі au avut un singur gând: să întărească 
prin cetăți de graniță stăpânirea lor asupra pământi- 
rilor până la hotarele cărora ajunseseră. Cum Moravii 
împrumutaseră de la un Stat mai vechiu decât al lor, 
al Francilor, strămoşii Francesilor de astăzi, cari cu- 
ceriseră Europa centrală şi răsăriteană cu armele 51 aşe- 
zaseră pretutindeni cetăți cu pârcălabi şi episcopi, ur- 
maşii regelui Ştefan cel Sfânt au tăcut același lucru şi 
în pragul Ardealului. Aici au găsit o cetate, odinioară 
slavă, pe urmă românească, Belgradul, Cetatea. Albă, 
precum un alt Belgrad îl luașeră de la Moravi şi fă- 
cuseră din dânsul Cetatea-de-Scaun (Szekes-Fehervâr), 
şi în acest Gyula-Fehervâr al Ardealului, care s'a alcă- 
tuit atunci ca provincie a regelui, au așezat un episcop 
latin, apusean, şi un număr oarecare de ostași, аѕа-пи- 
тіні iobagi, adecă {егапі din partea locului, lăsaţi li- 
beri să îndeplinească sarcina de apărare. Fără de 
existența acestor iobagi, ar fi fost cu neputinţă să se 
întemeieze şi păstreze aceste graniţi, târziu cucerite şi 
amenințate necontenit de neamurile turceşti, rămase 
păgâne, din Răsărit. 

Lupta aceasta se dădea, prin urmare, în rândul în- 
tâiu, nu între Unguri și locuitorii mai vechi ai părţilor 
de dincoace de Tisa sau de peste munţii apuseni din 
Ardeal: ea se dădea între creștini și păgâni, precum 
tot între creştini și păgâni se dăduse lupta între Francii 
de cari am vorbit mai sus și între Saxonii din Ger- 
mania sau Avarii şi Hunii din Panonia. 

Deosebirile naționale, de care vorbim așa de mult 

astăzi şi care lasă urme aşa de adânci їп sufletul nostru, 
nu aveau pe atunci niciun fel de valoare. Nu se poate 
vorbi de Unguri învingători ca Unguri şi de Români 
învinşi ca Români. Şi este nebun cine îşi închipuie că 
de atunci trebuie să pornească ura între aceste două 
popoare, găsind astfel o îndreptățire în împrejurările 
istorice. 

Ungurii cei vechi erau, fără îndoială, păgâni, fără să 
ştim, decât foarte slab, care era acest păgânism, din 

nului. Dar aşa erau împrejurările atunci, încât în Europa 
nu putea să rămână nimeni fără să treacă prin apa 
botezului. De aceia, supt anumite influenţe, în special 
de la Germanii din Bavaria, dar care erau fără îndoială 
datorite în сеа mai mare parte şi locuitorilor celor vechi, 
— cum s'a întâmplat în Balcani cu creștinarea Bulgarilor- 
Turci aşezaţi peste Slavi cari nu erau alții decât Ro- 
manii şi vechii Traci slavisaţi — , Ungurii s'au făcut creştini. 

Dar creștinarea lor se datoreşte şi unui amestec 
de-a dreptul și hotărâtor al Sfântului Scaun din Roma. 
Acesta, socotindu-se îndeplinitorul voinții lui Dumnezeu 
pentru a aduce pe toată lumea în Biserica lui Hristos, 
întrebuinţase la început pe Francii lui Carol-cel-Mare 
ca să supună cu sabia lor ре toți necredincioşii. Dar, 
de la o bucată de vreme, prin împărțiri lăuntrice şi 
prin alte păcate, Statul carolingian nu a mai fost în 
stare să îndeplinească o sarcină apostolică. Şi atunci 
Sfântul Scaun s'a gândit cui să-i încredințeze apostolatul 
acesta în Răsărit, pentru că regii germanici, cari înfă- 
țișau numai o parte din moştenirea lui Carol-cel-Mare, 
nu erau în stare să-l îndeplinească decât doar dincolo 
de râul Elba şi de-a lungul Mării Baltice. Papa a stat 
un timp la îndoială între Poloni și Unguri, întrebân- 
du-se cui trebuie săi dea Coroana aceasta apostolică, 
în care se cuprindea datoria de a luptă şi împotriva 
păgânilor și împotriva creştinilor neascultători de Roma. 
La urmă a dat-o lui Ştefan, care pănă atunci fusese 
numai Voevod, cum era obiceiul la Slavi şi la Români, 
şi purta numele de Vajk, de о potrivă cu numele. luat 

şi de Români de la Slavi, de Voicu, a cărui însemnare 
nu este alta decât „lup“. =4/ ’ 

‚ Aşa încât, atunci când regii unguri, biruind cu 
desăvârşire ре păgânii din „însăşi ţara lor, foarte 
îndărătnici timp de o sută de ani, au ajuns în părțile 
locuite de Români şi de unele rămăşiţe de Slavi încă 
neromanisaţi, ei veniau într'o mână cu sabia, dar în 
cealaltă cu crucea latină, care aceasta era steagul 
războiului lor, şi nu un steag naţional. Cine dintre 
Români a vrut să treacă де la vechea credință răsări- 
teană, ре care o primiseră și unii dintre Unguri, în 
{ага cărora pănă mai tărziu sau găsit mănăstiri orto- 
doxe, a întrat de drept în clasa stăpânitorilor. 

Tot aşa s'a întâmplat, de altfel, şi la alte popoare 
de origine turcească, ca Turcii otomani, cari, când s'au 
aşezat în Europa răsăriteană, erau puţini și nu doriau 
nimic mai mult decât să-şi alipească elementele găsite, 
pentru întemeierea şi întărirea Statului lor. Turcii, fiind 
musulmani, de şi nu chiar de prea multă vreme, ori- 
cine dintre Greci, Slavi, Albanesi sau Români se învoia 
să treacă măcar de formă la legea lor musulmană se 
împărtăşia de aceleaşi drepturi de a face războiul şi 
de a cârmui са şi Turcul cel mai adevărat, cu strămoșii 
veniţi din mijlocul Asiei Centrale. 

Mai tărziu s'a scris povestea întrării Ungurilor în 
Ardeal, dar Cronica în care se povesteşte aceasta este 
tărzie şi mulți o așează, cu dreptate, după anul 1200, 
prin urmare la trecerea de cel puțin o sută de ani după 
aşezarea episcopului catolic la Bălgrad. Scriitorul, 
care cunoştea atunci alte timpuri, s'a îngrijit să spună 
că în această țară erau o mulțime de Voevozi români 
şi bulgari. Căci pe vremea aceia se întemeiase, şi cu ciobanii 
din Balcani, о Împărăție slavă, dincolo de Dunăre, 
care în unele momente și-a întins puterea şi asupra 
unor anumite puncte de pe malul din față, fără са 
aceasta să fi avut, vre-odată, o adevărată însemnătate. 
Şi între Voevozii aceştia şi între Ungurii de un singur 
fel s'ar fi dat lupta şi s'ar fi făcut apoi înțelegeri, şi 
astfel locuitorii cei vechi s'ar fi lăsat biruiţi şi stăpâ- 

пін de cei veniţi peste ei. De aici numele unui „Gelu“ 
și ale altor Voevozi, ardeleni sau bănăţeni, în cari cei 
mai mulți dintre istorici nu mai cred astăzi de loc, 
astfel de nume fiind luate din cântecele de biruință 
pe care le iscodeşte orice popor cu privire la isprăvile 
sale din trecut, dar în care nu se cuprinde decât o 
foarte mică parte de istorie adevărată. 

Am spus lucrurile acestea ca să se înțeleagă că la 
începutul conviețuirii dintre Români și Unguri, în Ar- 
deal şi în părţile vecine, nu a fost niciun războiu 
național, fiindcă nici de o parte, nici de alta, nu era 
conştiinţa națională. 

Din partea Ungurilor a fost îndeplinirea unei misiuni 
creştinătoare, unificatoare cu Biserica romană, care i-ar 
fi putut duce şi pănă la margenea Europei şi pănă Ја 
regiunile cele mai vechi ale lor din Asia, dacă ar fi 
avut mai multă putere, iar, din partea Românilor, a 
fost, față de Unguri, са şi mai tărziu față de Saşi, o 
primire binevoitoare, ca din partea unor oameni cari 
făceau plugăria ici şi colo, dar cari se îndeletniciau, 
înainte de toate, cu creșterea vitelor şi cari, când erau 
plugari, nu puteau să vadă în Unguri, abia câştigaţi 
pe alocurea pentru agricultură, nişte năvălitori lacomi, 
doritori să iea o parte din pământul pe care locuitorii 
cei vechi îl deschiseseră pentru cultură. 

Pământul acesta ardelean se cerea întăiu apărat şi 
pe urmă făcut mai folositor, printr'o populație mai 
deasă și mai înaintată. 

Regii unguri au avut această îndoită purtare, păs- 
trând înaintea ochilor, mai presus de toate, acea mi- 
siune de regi apostolici, care i-a dus mai tărziu şi din- 
colo de Carpaţi, în viitoarele Principate, Тата-Коша- 
nească şi Moldova, şi dincolo de Dunăre, în părţile 
sârbeşti şi bulgărești, unde au ajuns un timp să fie 
stăpânitori de pământuri destul de întinse, pe care nu 
le-au putut păstra. 

Granița răsăriteană de către barbari, cari roiau din- 
colo de Carpaţi, venind din fundul stepei, fără a stăpâni 
pământul, ci supuind la dijmă și la alte ajutoare pe 
locuitorii cei vechi, nu a fost apărată de la început 
de Secui, al căror nume nu înseamnă altceva decât 

lor cea veche orânduită tot pe județe, adecă pe bucăţi 
de pământ unde Szaunul de judecată îl avea un om 
ales dintre ceilalți, pentru a îndeplini această sarcină, 
mai însemnată decât oricare alta pentru legăturile 
dintre oameni. 

Sânt, adevărat, Ѕесиі, de şi în număr mic şi în alte 
părți ale Ungariei. Dar despre Secuii din cele Trei 
Scaune (Scaunul de județ, adecă județul) nu se vor- 
beşte decât după anul 1200, și vom vedea îndată căror 
împrejurări lise datorește aşezarea lor pe latura apuseană 
a Carpaților. 

Lafînceput, prin urmare, iobagilor, ca aceia de ia 

Bălgrad, ca aceia cărora li sa dat în samă ocrotirea 
ocnelor din Dej, sau de lângă Sibiiu, sau a altor locuri 
însemnate pentru păstrarea terii, li-a fost încredințată 
apărarea: acestui fel de locuitori mai vechi, cari erau, 
precum am spus, şi de foarte veche origine romănească. 

Părerea că Românii ar fi venit mai tărziu din Pe- 
ninsula Balcanică nu este întru nimic întemeiată, şi iată 
de. ce: 

Romanii străbătuseră de mult în Peninsula Balcanică 
şi trecuseră chiar Dunărea, când Împăratul Traian s'a 
hotărît să pună capăt Statului dacic al unui Decebal, 
care era puternic nu numai prin el însuşi, ci prin faptul 
că în jurul lui se strângeau toate seminţiile barbare, 
sarmate sau germanice. 

Dacia a fost cucerită, şi oameni din mai multe părți 
ale Împărăției au fost aşezaţi acolo, păziți efectiv de 
soldaţii romani: negustori şi industriaşi din deosebitele 
provincii ale Împărăției. 

Dar a venit o vreme grea pentru Romani: Barbarii din 
Orient înaintau necontenit către părțile de Miazăzi şi 
de Apus. Este o greşeală să se creadă că ei urau Roma 
şi că Roma se uita cu groază la dânşii. De fapt, 
Roma cu stăpânirea ei se întindea de drept asupra 
lumii întregi ; barbarii erau plini de respect față de 
civilisația Romei şi cu ea erau în stare să încheie tot 
felul de îtvoieli în ceia ce priveşte viața la hotarele 
Împărăției sau pe pământul chiar al acesteia. Nu se 
poate vorbi de o spaimă care ar fi cuprins pe Romani, 
pe la 270, înaintea Goţilor germani. Că Aurelian şi-a 
retras legiunile dincolo de Dunăre nu însemnează că el 
înțelegea să părăsească o țară, ci era numai o retra- 
gere de front, ca acelea care s'au făcut în timpul ma- 
relui războiu, Împărații fiind gata totdeauna să se 
întoarcă, aşa cum au făcut-o de multe ori în cursul 
veacurilor. 

Barbarii erau aşezaţi pe pământul Daciei nu ca nişte 
dușmani, ci ca niște oameni legați de Imperiu prin în- 
deplinirea unei sarcini de grăniceri. Astfel putea să fie 
cineva Roman și supt Сон şi cu atât mai mult în 

părțile părăsite de Împărați, unde veniau să se aşeze 
Goţii. Dincolo de Dunăre nu era siguranță шаі mare 
față de năvălirile barbarilor, a căror țintă era să ajungă 
la Constantinopol, iar Dunărea, cum o ştie oricine, se 
poate trece oricând, în mijloc de iarnă, sau şi altfel, 
pe luntre. Pe de altă parte, nu pleacă ușor omul care 
își are pământul lui, și nici ciobanul nu se poate muta, 
pentru că viaţa lui este împărțită între sălaşul de vară 
şi de iarnă al oilor sale, şi acela care este deprins, ca 
Mocanii azi, în ţara noastră, să treacă de la munte 
la baltă şi de la baltă la munte nu poate găsi în Bal- 
cani decât tocmai în fund, în Tesalia, о țară potrivită 
pentru condițiile înseşi în care se face păstoritul. 


În Balcani a fost, de sigur, încă din timpuri mai 
vechi, o mare populaţie romănească, şi atâția Sârbi de 
astăzi nu sânt altceva decât vechi elemente romanice 
slavisate. Dar de aici nu iese că toți Romanii cei vechi 
ar fi trecut dincolo de Dunăre, ar fi stat o mie de ani 
şi după o mie de ani s'ar fi întors înapoi. Nu aveau 
de ce să plece. În Balcani erau căutaţi ca iarba de 
leac, şi Craii sârbi nu ştiau cum să l/ pregătească mai 
bine sălaşuri ca plugari pe pământul mănăstirilor în- 
temeiate de dânșii. 

Stăpânitorii greci, sârbi și bulgari erau de aceiași 
lege cu Românii. Şi, pe atunci, а trece în țara unui 
stăpânitor de altă religie era un lucru mult mai pri- 
mejdios decât a te muta. de subt stăpânirea altuia. 


Pe la 1200 şi 1300, regii unguri, potrivit cu însăşi 
menirea Coroanei lor, aveau datoria de a aduce pe ori- 
cine la credința catolică. Românii din Balcani nu aveau 
nicio dorinţă, fiind legaţi de credința lor veche, precum 
se dovedeşte și astăzi de clasele populare ale acestui 
popor, să treacă de voie, sau mai ales de silă, la altă 
credință. Dacă ar fi trecut din Balcani, atunci ar Н 
găsit între Dunăre și Carpaţi locuri așa de largi, încât 
nu ar Н fost nevoie să se strecoare prin trecătorile mun- 
{ог ca să-și găsească o nouă patrie pe pământul regilor. 

Dar, în această parte, populația se dovedeşte foarte 
rară pe la 1300. O încercare de a face un Stat то- 
mănesc în Vlaşca şi în Dobrogea, încă de la anul 1000, 
„mu a izbutit. Şi întemeiarea adevăratei vieţi de Stat 
a Românilor a pornit nu de la Dunăre către munte, 
ci de la munte către Dunăre. 

Şi, încheind aceste lămuriri, cu care m'am simțit 
dator față de o patimă care nici astăzi nu vrea să se 
liniştească, ei bine, dacă s'ar fi mutat toată mulțimea 
aceasta de oameni, pe о vre пе când sânt cronici, care 
povestesc şi cele mai mici schimbări politice, cum 
este cu putință ca niciun rând să nu se găsească nicăiri 
în însemnările oamenilor din acea vreme ? 

Da, Români au găsit în Ardeal Ungurii şi, alături cu 
episcopii, cu pârcălabii regelui apostolic, Românii au 
urmat şi mai departe să apere un pământ care fusese 
totdeauna al lor. 

Iobagii de la început au ajuns să piardă din се în 
ce însemnătatea lor, dar în sufletul oricărui Român a 
rămas o amintire din vremurile când ei erau ostașii și 
nobilii acestei țări. De aici vine că, şi supt сеа mai 
grea apăsare, care nu a fost națională, ci socială, ei au 
păstrat acele mari însușiri de demnitate omenească, 
prin care se dovedesc neamurile care au fost odinioară 
stăpâne. Е 

Dar numai cu Românii din {ага şi cu mici cete de 
Unguri răspândite dea lungul Ardealului, căci nicăiri 
nu întâlnim șiruri care înaintează, ci numai insule să- 
mănate, şi cu populație străină la mijloc în masse 
mari, nu putea să se facă un adevărat câștig regelui. 
El a adunat, prin urmare, oameni de pretutindeni, 
chemându-i, cu privilegii speciale, pentru a-i întrebuința 
în acelaşi timp şi ca locuitori, şi ca învăţători în ceia 
ce priveşte cultura, şi ca apărători ai provinciei do- 
bândite. 

De aceia sau adus de la depărtatul mare râu al 
Rinului, din părţile de sus și mijlocii ale acestei întinse 
ape, săteni germani. cu sânge amestecat, între înaintașii 
lor găsindu-se şi Gali şi Romani, şi acești săteni, cari 

urmau marea mișcare de atunci, de la Apus la Răsărit, 
au fost aşezaţi în deosebite părți ale ținutului ar- 
delenesc. 

Pe pământul care li se dăduse, se aflau și Români, 
cari s'au împărtăşit de situația oricui se afla supt oblă- 
duirea acestor oameni cu drepturi deosebite. 

Legătura dintre Sașii din satele mari, ajunse pe urmă 
a fi oraşe, de pe urma înlesnirilor de перо}, şi dintre 
Români arată foarte bine, precum o arată şi felul de 
îmbrăcăminte al Saşilor şi multe însușiri ale lor, că 
Românii de pe pământul regelui, încredințat Sașilor 
de ре fundus regius, nu erau venetici chemaţi de aiurea, 
fiindcă atunci nu ar fi ştiut Saşii cum să li dea mai 
multe drepturi, aşa cum se face unor colonişti, ci toc- 
mai aşezămintele lor, din care nu lipsesc însă și anumite 
aşezăminte îndătinate, pe care Saşii le-au respectat, 
dovedesc că ei au fost oamenii găsiţi aici, pe cari noii 
veniți i-au întrebuințat ca să afle de la dânșii taina 
pământului şi a cerului, a felului de viață, felul cum 
se pot trage foloase din înlesnirile pe care nu le cu- 
noscuseră aiurea. 

Sătenii sași erau priviți ca luptători. Cum în cursul 
vremurilor s'a dovedit că ei nu ajung, regii unguri 
s'au gândit să aducă ostaşi mai deprinși să lupte cu 
barbarii, oameni cari, înainte de toate, aveau o alcă- 
tuire militărească. $1 pentru aceasta, precum mai tărziu 
au chemat din Locurile Sfinte, din Palestina, pe ca- 
valerii francesi ai Sfântului Ioan, Ioaniţii sau Ospita- 
lierii Spitalului Sfântului Mormânt, și au încercat să-i 
aşeze în Oltenia, dar nu s'au putut înțelege cu dânșii, 
tot аза, pe la 1200, au aciuat în Тага Bârsei pe Ca- 
valerii germani ai Spitalului Sfintei Marii, așa-numiții 
Teutoni, cari aveau dreptul să se întindă și de o parte 
a Carpaţilor și de cealaltă. Lor li se datorește Bra- 
şovul, ajuns apoi Orașul Coroanei (Kronstadt), şi a- 
şezările de la Câmpulung şi de la Milcov. Cum pe 
atunci rătăciau prin Muntenia cete de Cumani, de rasa 
Turcilor, rămaşi încă păgâni, ei au trebuit să apere 
pe episcopii cei noi ai Cumanilor. Dar, cum acești 

cavaleri nu erau așa de supuși са Sașii, regele i-a 
silit, cu toată ocrotirea Papei întinsă asupra acestor 
luptători închinaţi lui, să părăsească pământurile pe 
care se așezaseră o bucată de vreme. Dar Cavalerii gră- 
mădiseră oameni de pretutindeni la granița răsăriteană: 
în rândul întăiu Unguri, dar şi unii Români din massa 
veche a populaţiei romăneşti din văile Carpaţilor, pe 
cari nimeni şi nimic nu i-a putut înstrăina din săla- 
şurile lor cele vechi. De acolo se trag Secuii de astăzi, 
rămași după plecarea Teutonilor în sama regilor. Câte 
un loc întărit, care mai păstrează numele Maicii Dom- 
nului, Marienburg, Feldioara romănească, sau atâtea 
sate cu nume de sfinți din Secuime arată încă în ce 
împrejurări și supt ce oblăduire, ostăşească şi religioasă 
în acelaşi timp, s'au făcut aşezările acestea. 

Încetul pe încetul, foarte mulți dintre Românii de 
credință răsăriteană cari erau aşezaţi aici ca grăniceri 
Sau pierdut, ca religie întăiu, apoi ca limbă, dar nu 
şi ca neam, în rândurile Secuilor din cele Trei Scaune. 

Aşa ajungem pănă către sfârşitul părţii din Istoria 
Românilor care se chiamă veacul de mijloc. 

În tot acest timp se poate vorbi de lupta între pă- 
gâni şi creştini, de întrecerea între Biserica Apusului, 
înfățișată de regii unguri, şi între Biserica Răsăritului, 
de care se ţineau locuitorii vechi, se poate vorbi de 
împărțiri de pământuri între locuitorii cei vechi şi 
noii veniţi, dar de- sentimente naţionale, de luptă, 
pentru ca un neam să nimicească pe celalt, de ura 
unora, cari vorbesc o limbă, împotriva celor cari se 
slujesc de altă limbă, de aşa ceva numai oamenii din 
zilele noastre, orbiți de patimă și călăuziţi de neînţe- 
legeri, pot să se folosească pentru scopuri rele сате. 
au adus şi poate vor aduce încă atâta nenorocire în 
omenire. 

Împotriva neamurilor păgâne rătăcitoare din Răsărit, 
popoarele aşezate de la Apusul Carpaţilor, toate po- 
poarele de acolo duseseră o luptă de câteva veacuri. 

Ce lucru era mai firesc decât ca, atunci când, pe la 
jumătatea veacului al XIV-lea, de ре la 1350, au ră- 
sărit în partea de Miazăzi şi restul Europei Turcii oto- 
mani, întăiu ca ostaşi cu plată ai Împăratului din 
Constantinopol, apoi ca stăpâni prădători ai tuturor 
drumurilor de пероѓ, aceleași popoare creştine şi aşe- 
zate, deprinse a trăi unele lângă altele, să se unească 
supt călăuzirea regilor apostolici ai Ungariei, păzitori 
ai creştinătăţii în aceste părți, pentru a se împotrivi 
păgânătăţii asiatice, care se îndrepta împotriva lor? 

Pentru sarcina aceasta de apărare erau la îndemână, 
nu numai Românii din Ardeal şi „din părțile vecine, 
dar şi două Țări Româneşti, care tocmai atunci, în 
legătură cu drumurile mari de перо}, se alcătuiseră şi 
asupra cărora, la început, regele Ungariei, care nu 
cucerise însă niciodată acest pământ, își însuşise anu- 
mite drepturi, pe care nu era în stare să le prefacă în 
stăpânire adevărată. 

După năvălirea cea mare a Tatarilor, cu о sută de 
ani înainte de а 'Lurcilor, regele Ungariei trebuind să 
fugă până la țermul Mării Adriatice, când s'a simțit 
nevoia de a se apăra împotriva unei îutoarceri а aces- 
tui neam, hrisovul de aşezare al Cavalerilor Ioaniţi 
pomeneşte dincoace de Carpaţi de Românii aşezaţi în 
judeţe, având în frunte juzi sau cnezi, unii dintre dânşii 
fiind chiar Voevozi, cutare atârnător de Coroana un- 
gară, iar cutare altul liber, 

Aşa a fost, la Răsărit de cetatea ungurească a Se- 
verinului, adecă a Sfântului Severin, cu loan şi Fărcaş, 
adecă Vâlcea, de la care numele judeţului romănesc al 
Vâlcii ; aşa a fost în valea Jiiului, pănă în părțile Haţe- 
gului, cu fraţii Litovoiu și Bărbat ; aşa a fost, de si- 
gur, cu acel Roman, de la care vine numele ținutului 
romănesc Romanați, şi, dincolo de Olt, cu Seneslav, din 
vechea cetate a Argeşului, la Poienari, a cărui stăpâ- 
nire era mărgenită numai de pădurile cele mari ale 
Cumanilor la Miazăzi, Deli-orman (Teleormanul de as- 
tăzi), de vechea Vlaşcă, stăpânită, undeva, de dincolo 
de Dunăre, de ţinutul de ţerani liberi ai Muscelului, în 
mijlocul căruia Teutonii îşi întinseseră stăpânirea peste 
satele din Câmpulung, și de acel drum de la Braşov 
la Brăila, prin părţile de ocne ale Slănicului, asupra 
căruia regii Ungariei, o bucată de vreme, şi-au însuşit 
un drept, legând această Prahovă de Ținutul catolic 
al Milcovului şi de ocnele celelalte de la Bacău. 

Regele a vrut să facă împotriva acestor juzi şi Voe- 
vozi ceia ce făcuse împotriva Cavalerilor Teutoni, adecă 
să іа ţara în deplină stăpânire. $1, atunci, ţara lui 
Litovoiu şi Bărbat s'a sfărâmat printr'o înfrângere ре 
care o pomeneşte, în părţile Inidoarei, Râul lui Bărbat ; 
Domnii din Argeș au fost moştenitorii lor. 

S'a întemeiat astfel Marele Voevodat şi Domnia, cu 
drept împărătesc deplin asupra tuturor Românilor, „a 
toată Тата-В.отапеаѕса“. О nouă dinastie, purtând 
numele, de origine cumană, de Băsărabă al întemeieto- 
rului ei, a ajuns destul de puternică pentru a-şi întinde 
stăpânirea, către sfârşitul veacului al XIV-lea, pănă la 
Brăila, la Giurgiu şi la Nicopol, în stare chiar, prin ințe- 
legere cu Sultanii de la Adrianopol, să stăpânească şi 
oraşele de pe malul celălalt al Dunării, ca Vidinul, Nico- 
pol, Silistra, Vicina, de la Dunărea-de-jos, şi Chilia 
dintr'un ostrov al gurilor râului. 

Iar, la o jumătate de veac, din Maramurăş, care era 
un ţinut lăsat pe seama cnezilor şi Voevozilor români, 
cavaleri ai regelui Ungariei, din neamul cavaleresc al 
Angevinilor, care se așezase în veacul al XIV-lea în 

Ungaria, s'a coborit, pentru a întări granița răsăriteană, 
apărată pănă atunci de Saşii din Bistriţa şi din Bra- 
şov şi de Secui, un Dragoş, cu fiul său Sas, cari au 
fost înlăturați de alți Români, rămânând аі lui Dragoş, 
pănă târziu, cu mănăstirea lor ținătoare numai de Cons- 
tantinopol, între cei mai mari stăpânitori ai Ungariei: 
a ajuns astfel, pe la 1490, un Dragty, Bartolomeiu, 
Birtoc, adevărată căpetenie de margene în aceste părţi 
răsăritene. Dar, dacă neamul lui Dragoş şia păstrat 
rosturi maramurăşene şi, mai întinse, în Ardeal, el a 
pierdut stăpânirea de la Răsăritul Carpaţilor, pe apa 
Moldovei, avându-și reşedinţa în vechea cetate de mine 
de argint a Băii sau Cetatea Moldovei, Moldvabânya a 
Ungurilor, Stadt Mulda a Saşilor, şi această a doua 
provincie ungurească în Nord a devenit liberă romă- 
nească prin așezarea lui Bogdan, Voevod maramurăşean. 
Nu а trecut nici jumătate de veac, şi această {ага а 
Moldovei ajunsese și јата Sucevei şi țara Siretiului şi 
{ата Prutului, prinzând la Nistru drumul de перо} către 
stăpânirile tătăreşti din stepă. Roman Voevod, urmaş al 
lui Bogdan, sa putut intitula „Domn românesc al 
Moldovei pănă la Marea cea Mare“. 

Între Românii din Maramurăș, între cei din Valea 
Murăşului, nemeși catolici, cu hrisoave de la regii Un- 
gariei, aşezaţi în judeţele românești, între Bănăţenii de 
la Lugoj şi Caransebeș, ostași din neam în neam, între 
aceşti nobili români de lege latină, de o potrivă cu 
nobilii unguri, sau rămânând ortodocși și ridicând bi- 
serici răsăritene cu inscripții slavone, ca în părțile Ini- 
doarei pe la 1400, şi între Domnii munteni, dăruiți de 
regii Ungariei cu țara Oltului, un ducat nou al Făgă- 
raşului, cu satele din margenea Sibiiului, un ținut al 
Amlașului, mai târziu şi cu alte stăpâniri ardeleneşti, 
la Gioagiu și Vinţ, şi între Domnii moldoveni, primiţi 
de la o bucată de vreme ca vecini liberi de un rege 
ca Ludovic-cel-Mare şi ajunşi, supt Ştefan-cel-Mare, în 
veacul al XV-lea, apărători ai Ardealului din voia re- 
gilor, ocrotitori ai Saşilor și comandanți ai Secuilor, 
stăpâni apoi pe întregul grup de sate de la Ciceu, pe 


204023 


târgul cel шате, е ре Тагпауе de la Cetatea-de-Baltă, 
mai târziu pe însăşi Bistriţa, marele centru săsesc, s'a 
început o operă de luptă împotriva Turcilor, şi cu toţii 
împreună, supt Angevini, supt moştenitorii lui Sigis- 
mund Împăratul, supt regii cei noi ai Ungariei, au făcut 
zid de apărare împotriva Musulmanilor. 

În acest timp, nu odată, după obiceiul de a lega 
țările prin jurăminte de vasalitate, care nu necinstiau 
pe nimeni, dar care nu impuneau Domnilor români nici 
sarcina de a plăti tribut, nici aceia de a da ajutor de 
oaste, s'a alcătuit acest front glorios de apărare a 
Europei. În el nu sânt mai mari şi mai mici, stăpâ- 
nitori şi stăpâniţi, ci ostași cu același drept, putându-și 
câştiga aceleași merite. O bucată de vreme, regele Un- 
gariei era comandantul de căpetenie, apoi din judeţele 
romăneşti ale Ardealului de Apus se ridică cei doi Ro- 
mâni Ioan şi Iancu din Indioara, dintre cari cel mai 
mare a ajuns, trecând prin Italia, unde a învățat meş- 
teşugul armelor și a câştigat bani, apărător al Bana- 
tului şi Voevod al Ardealului, în sfârşit regent al 
Ungariei, după moartea lui Albert, ginerele lui Sigis- 
mund. Slavii din Balcani i-au zis în cântecele lor 
Iancu Voevod. Ceva românesc a rămas întotdeauna în 
ființa lui, şi poate şi Sălăgeanca, soţia lui, avea același 
sânge cu dânsul, de şi, bine înțeles, erau catolici şi ne- 
meși. Legăturile lui cu Domnii din Moldova şi Țara- 
Românească au fost foarte strânse. Nu era un stăpân 
şi doi supuşi cari au purtat lupta, сі o singură mare 
oaste creștină, în care Românii, alături de Secui, de 
unii Saşi din orașe și de nobilimea ungurească, au stat 
în rândul întăiu al luptătorilor. 

Fiul lui Ioan Hunyadi, care și-a descoperit originea 
romană, din neamul Corvinilor, se credea înrudit cu 
Domnii munteni, cari își aveau ca semn corbul, în lo- 
cul vechiului vultur. Matiaş Craiul s'a îndreptat către 
alte scopuri. Ca un Împărat al Apusului el a stăpânit 
Boemia şi a cucerit Viena, unde era să moară. Atunci 
sarcina de apărare împotriva Orientului a căzut asupra 
Domnului Moldovei, Ştefan-cel-Mare. Frontul a rămas 

acelaşi, dar acum l-a comandat Moldoveanul, şi aceasta 
a urmat pănă la sfârşitul, în anul 1504, al lungii şi 
rodnicii lui Domnii. Un şfert de veac după ce Ștefan 
al Moldovei a închis ochii, vechea Ungarie muria supt 
loviturile Turcilor în mlaștinile de la Mohács. Din sfă- 
râmăturile ei, Casa de Austria a luat о parte, la Nord, 
la Vest şi la Sud, iar Sultanul Soliman şi-a aşezat 
Paşa în Buda. _ 

Viaţa liberă a Ungariei, o bucată de vreme și cu 
titlul regal, pe care ai noștri l-au păstrat tuturor prin- 
Шог maghiari ai Ardealului, s'a mărgenit în acest Ar- 
deal şi în părțile bănățene, crişene și maramurăşene. 

Cu ce s'a ţinut această parte, rămasă creştină şi 
liberă, a vechei Ungarii? Cu îndreptarea, de sigur, а 
familiilor maghiare Zápolya, Báthory, Rákóczy, Bethlen, 
Kemény, Apaffy, o bucată de vreme și un Român 
devenit catolic şi nemeș Acațiu Bârseanul, Barcsay — 
și un alt Român, Gaspar Becheș, era să ajungă Craiu, 
împotriva lui Ştefan Báthory, cu vre-o sută de ani 
înainte, — cu banii ieşiţi din negoțul Saşilor, cari nu 
îngăduiau să între oastea Craiului în orașele lor, cu 
vitejia Secuilor, apărători de graniță, dar 51 cu munca 
necontenită a miilor de mii de Români, cari locuiau 
satele cele mai multe, cari pătrundeau în margenile 
oraşelor, cari dădeau, din timp în timp, oameni de 
samă, vrednici să stea pe aceiaşi linie cu fruntașii 
celorlalte neamuri. 

Ardealul, când catolic, când luteran sau calvin, de şi 
ortodox în adânc, nu a fost niciodată un Stat național, 
ci o tovărășie între neamurile îndreptăţite, între care 
nu erau Românii, şi între vechii locuitori, rămași fără 
drepturi. 

Nu poate fi vorba nici de o prigonire națională a 
Românilor, nici de un sentiment de vrăjmăşie а aces- 
tora împotriva stăpânitorilor pe cari îi aveau, de şi, 
bine înţeles, Domnii din Moldova şi din Tara-Româ- 
nească, de câte ori, adecă foarte des, întrau cu stea- 
gurile lor în provincie şi se aşezau în strănile bisericilor 
de legea lor, erau primiți cu o deosebită iubire de 

oameni cari aveau aceiași lege, aceiași limbă şi erau 
de acelaşi neam. 

Când calvinismul nemeșilor unguri sau luteranismul 
Saşilor din oraşe a început lupta pentru a câştiga cre- 
dincioşi, s'a întrebuințat față de Români limba lor. Şi, 
dacă, mai tărziu, unii Vlădici au fost prigoniți, prigo- 
nirea era un capitol din lupta calvinismului împotriva 
ortodoxiei. 

Că Românii nu puteau să ajungă la aceiaşi stare cu 
ceilalți locuitori, aceasta se datorește faptului că lumea 
trăia pe atunci pe temelia bhrisoavelor, că era foarte 
greu ca un hrisov să fie sfărâmat şi era încă mai greu 
să se dea un nou hrisov acelora cari fuseseră lipsiți 
de dânsul. 

De ре urma războaielor Casei de Austria cu Turcii, 
pe cari i-a izgonit de supt zidurile Vienei, li-a luat 
Buda şi Pesta, ținuturile de dincolo de Tisa, pe urmă 
şi cele de dincoace, vechiul front ardelean s'a refăcut, 
de fapt, între toate națiile. 

Şi iată cum: Casa de Austria aducea cu dânsa o ar- 
mată- de așezat în sate și oraşe, fireşte neplăcută lo- 
cuitorilor ; aducea funcționari ; aducea limba germană, 
pe care cei mai mulți nu o cunoșteau; aducea sistemul 
austriac de а privi pe orice locuitor а] ţerii înainte de 
toate ca un birnic. De aceia împotriva stăpânirii aus- 
triace au fost de fapt toți, chiar Ѕаѕіі deprinşi а trăi 
liberi pănă atunci; cu atât mai mult Ungurii calvini. 
Atunci, ca să câștige un sprijin, Casa de Austria sa 
îndreptat spre Români. A unit cu catolicismul o parte 
din Biserica lor, a făgăduit preoților români o situație 
de avere pe care nu o avuseră niciodată şi a pus în 
vedârea fruntașilor întrarea în dregătorii. Când a fost 
vorba de lupta împotriva ргіуіеріа ог, marele episcop 
român, Ioan Inocențiu Micu-Klein, a fost sprijinit, dar, 
când a fost vorba să se recunoască Românii са o nație 
constituțională în Ardeal, cererile nenorocitului episcop, 
înstrăinat la Roma pentru a muri în surgun, au fost 
răspinse cu o cruzime rece. Numai după o adevărată 
răscoală, supt Sofronie, a celor mai mulți Români ră- 
mași ortodocși, li s'au dat şi lor episcopi, dar în frun- 
tea lor au trecut pe rând câţiva Sârbi, cari aveau şi 
grija Răsăritenilor din Buda şi din părțile de Sud ale 
Ungariei. 

Guvernul austriac, care avea nevoie de birul de bani 
şi de birul de sânge, pentru care a întemeiat şi gră- 
nicerii români, nu a ținut samă niciodată de` deose: 
birile de nație decât pentru a întrebuința o nație îm- 
potriva celeilalte. Aceasta cu toate bunele gânduri ale 
Împăratului Iosif al II-lea: е] este acela care а lăsat 
răscoala țeranilor din munţii Apuseni a lui Horea să 
lovească în castelele nemeșilor unguri, dar nu a făcut 
nicio mișcare ca să scape de la moarte pe acela care 
se privia са un Craiu de răscoală al iobagilor români. 
Oricine se va mai ridica dintre Români pentru a servi 
interesele austriace va fi plătit, după indeplinirea sar- 
cinei sale, cu aceiaşi nerecunoștință. 


VI. 


După Revoluţia francesă de la 1789, popoarele au în- 
ceput să se simtă mai mult decât în trecut. Pe când 
înainte, între intelectualii lor, aici în Ardeal, fusese 
acea tovărăşie care făcea pe fruntașii Românilor să 
poată lucra alături de Unguri, și chiar de Saşi, de 
Unguri mai mult chiar decât de Saşi, un Samuil Clain 
şi un Petru Maior fiind corectori pentru cărțile româ- 
neşti la Tipografia Universităţii din Buda, unde s'au 
tipărit atâtea cărți ale noastre, un Şincai lucrând în 
biroul învățaților unguri de pe vremea sa, cu toată 
conștiința românească a acestor căpetenii în cărturărie 
ale Românilor, cu toată mândria lor, câştigată în şco- 
lile austriace şi române, că se coboară din Roma ve- 
che, de atunci înainte fiecare popor se închide în cul- 
tura sa. 

Din această cultură, prea strâns mărgenită, au ie- 
şit porniri de închidere, tot mai strânsă, în cetăţui 
politice. Când a venit anul revoluționar 1848, fiecare 
a stat, cu arma încărcată, gata să tragă în celălalt. 
Romantismul politic a făcut atâtea jertfe între cei mai 
buni. Ungurii au împuşcat pe cel mai de samă dintre 
Saşi, pastorul Roth. Intre Românii lui Avram Iancu 
și Ungurii revoluționari s'a început o luptă de distru- 
беге, care а sângerat Ardealul intreg şi în care Românii 
erau îndreptățiți când își apărau dreptul de a trăi са 
adevărată nație românească, drept care până atunci 
nu li se admisese de nimeni. Totuşi, ideia libertăţii a 
făcut pe unul dintre cei mai mari cugetători şi scriitori 
ai Românilor liberi din acel timp, Nicolae Bălcescu, să 

dea mâna cu Kossuth. Când revoluţia a fost sfărâmată. 
Austria a întins pacea silnică a administrației sale 
formaliste. Au trebuit înfrângeri ale oștilor împărăteşti, 
pentru ca, aproape douăzeci de ani după revoluţie, să 
învie Coroana ungară, dar fără nicio înţelegere, şi a- 
tunci, pentru viața popoarelor. S'a întemeiat prin ac- 
tul dela 1867 vechea Ungarie a veacului de mijloc, 
fără asigurare pentru neamurile celelalte. 

Când romantismul îngust al politicianilor unguri din 
clasa mijlocie, așa-numită gentry, a început opera de 
desnaționalisare, zădarnică mai mult decât periculoasă, 
Viena s'a mulțămit să fie unealtă de întețire la început, 
pentru о părăsire complectă la sfârşit. Înşelând pe 
toată lumea, ea izbuteşte să facă într'un moment dintr'o 
minte ca lui Aurel Popovici mijlocul de răspândire a 
unor idei care tindeau la înstăpânirea unei noi tiranii 
austriece. Aşa şa ajuns la marele războiu, purtat си 
ura firească ieşită din astfel de împrejurări. 

Şi, când s'a hotărât desființarea vechilor State de mai 
multe neamuri, pentru ca fiecare să fie domn acasă la 
dânsul, cum însăși tovărăşia dintre naţiile care se păs- 
traseră atâtea veacuri laolaltă făcea să fie împreună, pe 
acelaşi pământ, oameni de mai multe limbi şi de mai 
multe conştiinţe, aceia ce fusese marea vrednicie şi ma- 
rele folos al trecutului s'a pretăcut în mijlocul de că- 
petenie pentru scormonirea unei uri nouă după războiu, 

Dar vremea romantismului, cu părţile bune şi cu 
cele rele, a trecut. Omenirea începe o viață nouă. Ea 
se gândește să clădească o nouă civilisație economică, 
pe alt temeiu decât acela din trecut. Din crisa care 
zguduie astăzi toate societățile capitaliste trebuie să 
iasă ceva nou şi trainic. Orice om cuminte îşi pune 
întrebarea : este cu putință să se ducă mai departe ce 
impărțeşte omenirea în bucăți înduşmănite, ceia се 
este şi pricina de căpetenie a presentei crise? 

Ea se poate resolva numai în două feluri: prin адга. 
marea întregii civilisații europene, în dauna neamurilor 
de mai mică valoare, ori prin reluarea acelei colaboraţii, 

аі ales a neamurilor din Europa, de care lumea este 
lipsită de prea multă vreme. 

Cu gândul la aceasta, avem un mare noroc. Ura este 
numai în straturile de sus, hrănită de ziare, de cărți 
şi cultivată prin şcoli. Jos, oamenii cari depun aceiaşi 
muncă se pot înțelege între dânşii. Țeranul român şi 
țeranul maghiar, locuind același pământ, când sânt lăsați 
în sama lor, fără aţițări, duc buna casă de odinioară. 
Meşteșugurile, negoțul cer legături de care nu se poate 
lipsi cineva numai fiindcă unul vorbeşte o limbă şi 
altul alta. 

Și, între intelectuali, de o bucată de vreme, se des- 
face un interes tot mai puternic al- unora pentru cul- 
tura celorlalți şi se găseşte dese ori, supt deosebirea 
limbilor, acelaşi suflet. Iar, în fund, pentru toate na- 
tiile care locuiesc în România, şi mai ales pentru aceste 
două mari па{іі, Românii și Ungurii, se desemnează 
încă odată primejdia asiatică, întruchipată în bolșevism, 
care nu face decât să puie într'o nouă formă ceia ce 
a fost odinioară amenințarea Cumanilor, Pecenegilor şi 
Turcilor otomani. 

A se trezi din beţia învierșunărilor de ieri este, pen- 
tru aceste două паўі, care, în interesul lumii întregi, 
nu trebuie să se distrugă una pe alta, nu numai o 
datorie de umanitate, dar şi una de proprie con- 
servare. : 











